Stranka za Bosnu i Hercegovinu
Stranka za Bosnu i Hercegovinu (SzBiH ili SBiH) unitarna je politička stranka u Bosni i Hercegovini koja je nastala 13. aprila 1996. godine od strane Harisa Silajdžića, bivšeg predsjednika vlade BiH. Stranka je osnovana nakon razilaženja sa Strankom demokratske akcije. Iako je definirana kao "multietnička", to je stranka s većinskim bošnjačkim biračkim tijelom. Sjedište se nalazi u Sarajevu. Od 2000. do 2002. godine sudjelovala je u Vladi Federacije Bosne i Hercegovine, kao dio Demokratskog saveza za promjene. Godine 2006. njen lider Haris Silajdžić izabran je za bošnjačkog člana Predsjedništva BiH. Dana 23. aprila 2021. godine na poziciji predsjednika stranke dolazi Semir Efendić, načelnik sarajevske općine Novi Grad i bivši član SDA, nakon neopozive ostavke bivšeg predsjednika Amera Jerlagića gdje je "Glavni razlog potpuni idejni razlaz o budućnosti stranke sa ostalim članovima rukovodstva".